b'\n_START_ARTICLE_\nS\xc3\xb8nderside\n_START_PARAGRAPH_\nS\xc3\xb8nderside var et fiskerleje beliggende mellem Ho Klitplantage og Skallingen syd\xc3\xb8st for Bl\xc3\xa5vands Huk. Det var et stort fiskerleje i 1400- og 1500-tallet, men blev udslettet ved en stormflod i 1634._NEWLINE_Fiskerlejet er kendt fra flere skriftlige kilder, men man har v\xc3\xa6ret i tvivl om hvor pr\xc3\xa6cist det har ligget._NEWLINE_I 1994 foretog Varde Museum, en mindre pr\xc3\xb8vegravning i Ho Klitplantage i h\xc3\xa5b om at st\xc3\xb8de p\xc3\xa5 rester af S\xc3\xb8nderside. I f\xc3\xb8rste omgang gav det ikke noget resultat, men man har fortsat gennem \xc3\xa5rene, og p\xc3\xa5 14 steder er der fundet pottesk\xc3\xa5r, som kunne dateres til 15-1600 tallet, hvilket aldersm\xc3\xa6ssigt passer med bebyggelsen._NEWLINE_I 1995-1997 blev der foretaget ark\xc3\xa6ologiske unders\xc3\xb8gelser i omr\xc3\xa5det, hvor der blandt andet fandtes en lille, ca. 8 meter lang og 4 meter bred, hustomt, og et omfattende fundmateriale der fort\xc3\xa6ller om husholdning, fiskeri og muligvis kl\xc3\xa6dehandel._NEWLINE_S\xc3\xb8nderside l\xc3\xa5 ved den gamle kystlinie, f\xc3\xb8r Skallingen blev dannet. Den gamle kystlinie menes at v\xc3\xa6re Havnegr\xc3\xb8ften et vandl\xc3\xb8b der str\xc3\xa6kker sig fra Oksby til Ho Bugt.'